România a înregistrat în februarie cea mai ridicată rată anuală a inflației din Uniunea Europeană (UE), de 4%, în creștere de la 3,2% în ianuarie și depășind Ungaria, cu un nivel 3,2% în februarie, și Letonia, cu 2,8%, arată datele Biroului european de statistică-Eurostat, publicate vineri și citate de Mediafax.

Citește aici: Date inflație UE februarie 2019

În plus, inflația anuală a UE a fost de 1,6% în februarie 2019, în creștere de la 1,5% în ianuarie și 1,4% în februarie 2018.

Click pe imagine pentru a o mări

În comparație cu ianuarie 2019, inflația anuală a scăzut în șapte state membre al Uniunii, a rămas stabilă într-una și a crescut în 19. Cele mai scăzute rate anuale ale inflației din februarie au fost înregistrate în Irlanda (0,7%), urmată de Grecia, Croația și Cipru, fiecare cu câte 0,8%.Rata anuală a inflației din zona euro a fost de 1,5% în februarie 2019, cât nivelul anunțat inițial la finele lunii trecut, fiind în creștere de la 1,4% în ianuarie 2019 și față de 1,1% în luna februarie 2018.În februarie 2019, cea mai mare contribuție la rata anuală a inflației din zona euro a provenit din servicii (+0,61 puncte procentuale, pp), urmată de alimente, alcool și tutun (+0,44 pp), energie (+0,35 pp) bunuri (+0,09 pp).